Uždumta bažnyčia
Šiaulių apskrityje yra piliakalnis (Jurgaičių), o jame yra uždumta bažnyčia. Per mišias, kai buvo daug žmonių, užėjo viesulas ir uždūmė. Pati kalno viršūnė buvo smaili – kaip tik varnai atsitūpt. O dabar – viršuj lomelė. Artimos parapijos klebonui prisisapnavo, kad pastatytų ant to kalno koplyčią. Dabar yra koplyčia, daug kryžių, kad nė žmogus negal pereit, nes ten visi, kas išgyja, stato kryžius. Ir kiti žmonės stato. Apie kalną keliais per žvyrą eina.

* Uždumti – užnešti, užpustyti.

Padavimai
Padavimai apie bažnyčias